《次韵范内翰西圻老人诗》
宋代·刘攽

大行宫车千乘强，翠华晚驾烟苍苍。龙髯堕地长秋草，白云悠悠飞帝乡。

先驱轶出塞门外，天宇寥廓初无傍。凄风疾雨走道路，万灵奔走谁非常。

汉家德泽遍四海，戎夷执绋虚边疆。翾飞啄息愿效死，以彼壤穴皆容光。

词臣宗功笔力壮，感激顾遇思揄扬。周宣中兴在云汉，武皇最著惟宣防。

道旁老翁话旧事，面目黧黑情摧伤。赐缣如雪身独得，无衣自幸方同裳。

桑田变海不可测，恸哭白日悲风长。君不见封禅之君皆不死，岂以衣冠之葬疑轩皇。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。